
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/104/2025 8725202628 10. 02. 2026 JUDr. František Krasňan ECLI:SK:OSPP:2026:8725202628.2
Uznesenie Okresný súd Poprad vo veci starostlivosti súdu o mal. deti: A. B., nar. XX.XX.XXXX a C. B., nar. XX.XX.XXXX, bytom ako matka, deti rodičov, matka: D. B., nar. XX.XX.XXXX, bytom E. XXX/XX, XXX XX E. a otec: F. G., nar. XX.XX.XXXX, trvale bytom H. XX, v konaní začatom na návrh matky, o úprave rodičovských práv a povinností k maloletým deťom, takto rozhodol: Podanie navrhovateľky - návrh na úpravu rodičovských práv a povinností k maloletým deťom zo dňa 18.07.2025 o d m i e t a. odôvodnenie: 1. Navrhovateľka - matka doručila tunajšiemu súdu dňa 18.07.2025 návrh na určenie výživného, respektíve úpravu rodičovských práv a povinností k maloletým deťom. 2. Súd po preskúmaní obsahu návrhu (spisu) zistil, že nie je úplný, keďže v návrhu absentovali náležitosti v zmysle § 25 zákona č. 161/2015 Z. z. Civilný mimosporový poriadok v znení neskorších predpisov (ďalej len „CMP“), a to absentujúci návrh na úpravu rodičovských práv a povinností v časti zverenia mal. detí do starostlivosti (teda komu majú byť zverené mal. deti do starostlivosti, prípadne, či matka navrhuje upraviť aj styk mal. detí s otcom), uvedenie výdavkov na deti a fotokópie rodných listov mal. detí, kde na výzvu súdu navrhovateľka nereagovala. Na základe uvedeného súd uznesením č. k. 10P/104/2025-7 zo dňa 19.11.2025, doručeným dňa 24.11.2025 navrhovateľke uložil, aby v lehote 30 dní odo dňa doručenia predmetného uznesenia doplnila svoj návrh a odstránila tak jeho nedostatky. 3. Po uplynutí lehoty na doplnenie súd zistil, že navrhovateľka v určenej lehote podanie nedoplnila. Bola riadne poučená o tom, že súd v takomto prípade podanie odmietne, rovnako bola poučená o práve zvoliť si advokáta a o možnosti obrátiť sa na Centrum právnej pomoci. 4. Podľa § 2 ods. 1 zákona č. 161/2015 Z. z. Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 5. Podľa § 129 ods. 1 zákona č. 160/2015 Z. z. Civilného sporového poriadku (ďalej len „CSP“) ak ide o podanie vo veci samej alebo návrh na nariadenie neodkladného opatrenia alebo zabezpečovacieho opatrenia, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, súd vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. 6. Podľa § 129 ods. 2 CSP v uznesení podľa odseku 1 súd uvedie, v čom je podanie neúplné alebo nezrozumiteľné a ako ho treba doplniť alebo opraviť a poučí o možnosti podanie odmietnuť. 7. Podľa § 129 ods. 3 CSP ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať.
8. Podľa § 129 ods. 4 CSP ak sa podanie opraví alebo doplní v celom rozsahu v súlade s výzvou podľa odseku 1 najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže rozhodnúť súd, ktorý ho vydal. 9. Vzhľadom k tomu, že navrhovateľka v určenej lehote svoje podanie nedoplnila v zmysle uznesenia č. k. 10P/104/2025-7 zo dňa 19.11.2025 a pre uvedený nedostatok nemožno v konaní pokračovať, súd jej podanie odmietol. Poučenie: Proti tomuto uzneseniu je prípustné odvolanie do 15 dní odo dňa doručenia uznesenia prostredníctvom tunajšieho súdu na Krajský súd v Prešove. V odvolaní sa má popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

